Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiiviKSI tiettyjen vaarallisten aineiden ja valmisteiden markkinoille saattamisesta ja käytön rajoituksista annetun neuvoston direktiivin 76/769/ETY muuttamisesta kahdennenkymmenennen kerran (lyhytketjuiset klooratut parafiinit) /* KOM/2002/0042 lopull. - COD 2000/0104 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVIKSI tiettyjen vaarallisten aineiden ja valmisteiden markkinoille saattamisesta ja käytön rajoituksista annetun neuvoston direktiivin 76/769/ETY muuttamisesta kahdennenkymmenennen kerran (lyhytketjuiset klooratut parafiinit) 1. Menettelyn vaiheet Komission hyväksyi edellä mainitun ehdotuksen [KOM(2000) 260 lopullinen] 20. kesäkuuta 2000, minkä jälkeen se lähetettiin neuvostolle ja Euroopan parlamentille. Talous- ja sosiaalikomitea antoi lausuntonsa 29. marraskuuta 2000. Euroopan parlamentti hyväksyi ehdotuksen ensimmäisessä käsittelyssä 1. helmikuuta 2001 tarkistuksin. Komission muutettu ehdotus [KOM(2001) 268 lopullinen] annettiin 17. toukokuuta 2001, minkä jälkeen se lähetettiin neuvostolle. Neuvosto pääsi poliittiseen sopimukseen määräenemmistöpäätöksellä 31. toukokuuta 2001 ja antoi yhteisen kannan 27. kesäkuuta 2001. Euroopan parlamentti hyväksyi kaksi tarkistusta toisessa käsittelyssä 29. marraskuuta 2001. Komissio antaa EY:n perustamissopimuksen 251 artiklan 2 kohdan c alakohdan mukaisesti lausunnon Euroopan parlamentin toisessa käsittelyssä ehdottamista tarkistuksista. 2. Direktiivin tavoite Ehdotus perustuu perustamissopimuksen 95 artiklaan, ja sillä on seuraavat kaksi tavoitetta: - turvataan sisämarkkinoiden toiminta ottamalla käyttöön lyhytketjuisten kloorattujen parafiinien markkinoille saattamista ja käyttöä koskevat yhdenmukaiset säännökset; - taataan ympäristönsuojelun korkea taso kieltämällä lyhytketjuisten kloorattujen parafiinien markkinoille saattaminen käytettäväksi metallin työstämisessä ja nahkatuotteiden käsittelyssä. 3. Komission lausunto Euroopan parlamentin ehdottamista tarkistuksista 3.1. Komission kannan tiivistelmä Komissio ei voi hyväksyä Euroopan parlamentin toisessa käsittelyssä ehdottamia tarkistuksia. 3.2. Tarkistus 1 Tarkistuksessa 1 edellytetään Parcom-päätöksen 95/1 täysimääräistä täytäntöönpanoa, mikä merkitsee ehdotetun kiellon soveltamisalan laajentamista koskemaan lyhytketjuisten kloorattujen parafiinien käyttöä maalien ja pinnoitteiden pehmennysaineena ja kumin, muovien ja tekstiilien palonsuoja-aineena. Näiden käyttötapojen ei ole riskinarvioinnissa havaittu aiheuttavan riskejä, joten niiden kieltäminen ei olisi perusteltua ja heikentäisi ehdotetun direktiivin tieteellistä perustaa. Siinä ei myöskään otettaisi huomioon yhteisön suorittamaa riskinarviointia. 3.3. Tarkistus 2 Tarkistuksessa 2 edellytetään, että komissio antaa ehdotuksia muiden samankaltaisten aineiden käytön vähentämiseksi. Muut klooratut parafiinit ovat parhaillaan riskinarvioinnin kohteena, ja arvioinnin päätyttyä niihin voidaan tarvittaessa kohdistaa riskin rajoittamista koskevia toimenpiteitä. 4. Päätelmät Edellä mainitut seikat huomioon ottaen komissio antaa kielteisen lausunnon kyseisistä kahdesta tarkistuksesta eikä muuta ehdotustaan.